b'\n_START_ARTICLE_\nKasal Popular\n_START_SECTION_\nTraject\xc3\xb2ria [cal\xc2\xa0citaci\xc3\xb3]\n_START_PARAGRAPH_\nEn aquest local municipal es va comen\xc3\xa7ar a construir la Falla del Barri de les Arenes als anys 80. Amb l\'implicaci\xc3\xb3 de la AAVV del barri i l\'Inem es va fer un curs d\'electricitat per aturats. Despr\xc3\xa9s, l\'any 88 va comen\xc3\xa7ar a ser la seu de l\'entitat juvenil, en aquella \xc3\xa8poca local-magatzem juvenil. El Centre Juvenil Les Arenes porta 30 anys organitzant, treballant, lluitant i mirant de dignificar les vides dels joves i dels membres de la seva comunitat, aix\xc3\xad com reivindicant-se per tal de disposar d\'una seu en condicions igualment dignes, per tal de dinamitzar i organitzar la poblaci\xc3\xb3 juvenil en un primer moment i la poblaci\xc3\xb3 en general en la mesura que hi van participant d\'altres associaci\xc3\xb3 amb una mira mes amplia, amb una especial sensibilitat sempre per als qui pateixen processos d\'exclusi\xc3\xb3 i marginalitat en la comunitat.\n_START_SECTION_\nObstacles [cal\xc2\xa0citaci\xc3\xb3]\n_START_PARAGRAPH_\nS\'ha trobat, per\xc3\xb2, poc recolzament oficial i poca implicaci\xc3\xb3 necess\xc3\xa0ria per resoldre el problema per part del Ajuntament de Terrassa i d\'altres administracions. La Generalitat es va comprometre finalment, despr\xc3\xa9s de moltes pressions, i com a reconeixement dels projectes socials all\xc3\xad desenvolupats, a arreglar-la si l\'Ajuntament de Terrassa cedia el local-magatzem municipal als representant ve\xc3\xafnals de l\'AAVV. Per\xc3\xb2, de forma sorprenent, es van trobar amb la negativa dels representants democr\xc3\xa0tics de la ciutat. L\'alcalde, llavors Pere Navarro, preferia que no s\'arregl\xc3\xa9s i castigava als col\xc2\xb7lectius per criticar-lo o potser per mirar d\'aturar "l\'entrada de Converg\xc3\xa8ncia al barris", que era qui governava a la Generalitat, unes operacions que moltes vegades no responien als interessos de la comunitat._NEWLINE_L\'administraci\xc3\xb3 local sempre ha estat governada en l\'era de la monarquia democr\xc3\xa0tica pel PSC i els diferents socis del govern de la ciutat, que han anat passant, prometent o sent indiferents depenent del moment, i variant durant tot aquest temps, per\xc3\xb2 en general sense donar el suport m\xc3\xadnim que calia i l\'estabilitat necess\xc3\xa0ria. Aquests fets han portat a aquest col\xc2\xb7lectiu a les reivindicacions, lluites, den\xc3\xbancies, jornades d\'arranjaments autogestion\xc3\xa0ries, sol\xc2\xb7licituds de col\xc2\xb7laboracions i moltes c\xc3\xadcliques reclamacions que encara duren. Aquesta llarga lluita \xc3\xa9s necess\xc3\xa0ria i cont\xc3\xadnua.\n_START_SECTION_\nProjectes [cal\xc2\xa0citaci\xc3\xb3]\n_START_PARAGRAPH_\nLa seu es troba en part en un local municipal i en altra part en un local que finalment es va haver de comprar i \xc3\xa9s titularitat actualment del Centre Juvenil Les Arenes. Va ser una jugada especulativa que patiren i que els port\xc3\xa0 a la compra d\'un local adjacent per garantir que no fessin fora a les entitats i col\xc2\xb7lectius que hi treballaven, tal com era intenci\xc3\xb3 (i aix\xc3\xad ho van comunicar l\'any 1998-99) per part de l\'Ajuntament, que cansat de les den\xc3\xbancies mirava d\'acabar amb el problema pel dret. Es va encetar una campanya per aconseguir els 5 milions de pessetes de l\'\xc3\xa8poca en una gran feina col\xc2\xb7laborativa i autogestionada de la comunitat, que va donar els seus fruits._NEWLINE_\xc3\x89s remarcable el fet que s\'ha tingut un m\xc3\xadnim de reconeixement d\'altres administracions, institucions, persones a t\xc3\xadtol individual i molts altres col\xc2\xb7lectius que en reconeixement a la feina socioeducativa feta han donat el seu suport indispensable per a la superviv\xc3\xa8ncia del projecte. Institucions, pol\xc3\xadtics i t\xc3\xa8cnics de l\'\xc3\xb2rbita de CiU, ERC i Independents han anat donant ajudes o col\xc2\xb7laborant per tal de demanar i rebre una mica de suport de la CEE amb els programes de Joventut amb Europa II i III, o del DURSI, el Departament d\'Universitats, Recerca i Societat de la Generalitat, per a donar suport en un parell de projectes d\'innovaci\xc3\xb3 social i tecnol\xc3\xb2gica. Tamb\xc3\xa9 el reconeixement de la Generalitat de Catalunya, en un altre projecte que en l\'actualitat ja t\xc3\xa9 12 anys: el Punt Omnia Les Arenes, una aula multim\xc3\xa8dia que segons els responsables actuals t\xc3\xa9 intenci\xc3\xb3 de renovar els ja obsolets equips i eines, per afrontar nous reptes de futur._NEWLINE_Pel denominat Departament de Treball, Afers Socials i Fam\xc3\xadlies, tamb\xc3\xa9 de la Generalitat de Catalunya, els objectius d\'aquest projecte son molts: desenvolupar processos per la promoci\xc3\xb3 i formaci\xc3\xb3 en l\'educaci\xc3\xb3 i \xc3\xbas de les TIC i en l\'orientaci\xc3\xb3 e inserci\xc3\xb3 laboral, aix\xc3\xad com en l\'alfabetitzaci\xc3\xb3 digital de la poblaci\xc3\xb3 no nativa, i la promoci\xc3\xb3 dels usos socials,comunitaris i pedag\xc3\xb2gics dels natius._NEWLINE_El Centre Juvenil Les Arenes es una entitat amb un cert recorregut que va fundar en el seu moment el Consell de la Joventut de Terrassa, o el Moviment d\'Esplais del Vall\xc3\xa8s o va ajudar a desenvolupar el Kasal Popular Les Arenes. Tamb\xc3\xa9 va ser de les fundadores del projecte Punts Omnia i que el 2016 vol renovar-se i rellan\xc3\xa7ar-se amb nous equips i eines pedag\xc3\xb2giques per desenvolupar la seva tasca. Com a peculiaritat i tret distintiu sempre s\'ha treballat amb software lliure a partir dels 3 anys en endavant, desenvolupant un treball col\xc2\xb7laboratiu, inclusiu, creatiu, d\'inserci\xc3\xb3 i de dissensions socials i comunitaris.\n_START_SECTION_\nConsulta popular [cal\xc2\xa0citaci\xc3\xb3]\n_START_PARAGRAPH_\nHist\xc3\xb2rica efem\xc3\xa8ride per sempre recordada va ser el 23 de gener de 2015, quan es va celebrar la consulta popular a la ciutat de Terrassa, sent la seu el col\xc2\xb7legi electoral del barri en les eleccions per la Independ\xc3\xa8ncia de Catalunya. Va guanyar per un 95% el S\xc3\xad, amb una participaci\xc3\xb3 de prop de 1000 persones.'